CELEX: 62013CN0263
Language: da
Date: 2013-05-14 00:00:00
Title: Sag C-263/13 P: Appel iværksat den 14. maj 2013 af Kongeriget Spanien til prøvelse af dom afsagt af Retten (Anden Afdeling) den 26. februar 2013 i de forenede sager T-65/10, T-113/10 og T-138/10, Spanien mod Kommissionen

20.7.2013   
            
            
               DA
            
            
               Den Europæiske Unions Tidende
            
            
               C 207/28
            
         Appel iværksat den 14. maj 2013 af Kongeriget Spanien til prøvelse af dom afsagt af Retten (Anden Afdeling) den 26. februar 2013 i de forenede sager T-65/10, T-113/10 og T-138/10, Spanien mod Kommissionen
   (Sag C-263/13 P)
   2013/C 207/45
   Processprog: spansk
   
      Parter
   
   
      Appellant: Kongeriget Spanien (ved A. Rubio González, som befuldmægtiget)
   
      Den anden part i appelsagen: Europa-Kommissionen
   
      Appellanten har nedlagt følgende påstande
   
   
               —
            
            
               Appellen tages til følge, og Rettens dom af 26. februar 2013 i de forenede sager T-65/10, T-113/10 og T-138/10, Spanien mod Kommissionen, ophæves.
            
         
               —
            
            
               Kommissionens afgørelse K(2009) 9270 af 30. november 2009, K(2009) 10678, af 23. december 2009 og K(2010) 337 af 28 januar 2010 om nedsættelse af den støtte fra Den Europæiske Fond for Regionaludvikling (EFRU), der er tildelt henholdsvis til det operative program »Andalucía«, der er omfattet af mål nr. 1 (1994-1999), i henhold til Kommissionens afgørelse K(94) 3456 af 9. december 1994, det operative program »País Vasco«, der er omfattet af mål nr. 2 (1997-1999), i henhold til Kommissionens afgørelse K(1998) 121 af 5. februar 1998 og til det operative program »Comunidad Valenciana«, der er omfattet af mål nr. 1 (1994-1999), i henhold til Kommissionens afgørelse K(1994) 3043/6 af 25. november 1994, annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Anbringender og væsentligste argumenter
   
   
               —
            
            
               Der er foretaget urigtig retsanvendelse af artikel 24, stk. 2, i forordning nr. 4253/88 (1) som hjemmel for at foretage finansielle korrektioner på grundlag af en ekstrapolation. Denne forskrift er ikke hjemmel for anvendelsen af finansielle korrektioner for ekstrapolation i tilfælde af systematiske uregelmæssigheder, eftersom Kommissionen ikke er tillagt denne mulighed.
            
         
               —
            
            
               
                  
                     Der er foretaget urigtig retsanvendelse vedrørende kontrollen af troværdigheden, sammenhængen, relevansen og egnetheden af den ekstrapolation, som Kommissionen har anvendt
                  . Rettens prøvelseaf repræsentativiteten af den model, der blev anvendt til den finansielle korrektion ved ekstrapolation, er ikke foretaget i overensstemmelse med Tetra Laval-dommen (2).
            
         
      (1)  Rådets forordning (EØF) nr. 4253/88 af 19.12.1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter (EFT L 374, s. 1).
   
      (2)  Dom af 15.2.2005, sag C-12/03 P, Kommissionen mod Tetra Laval BV, Sml. I, s. 987, præmis 39.